નાના હતાં ત્યારે ક્લાસમાં મોનિટરને અને શિક્ષકને ચોક અને કાગળના ડૂચા મારતાં અને હવે માઈક માર્યું છે.ખાલી સમય,સ્થળ અને વસ્તુ જ બદલાયા છે એમાં આટલો બધો હોબાળો શા માટે એ સમજાતું નથી.આના કરતાં તો સ્કૂલના સાહેબ સારા હતા કે ખાલી એક પિરિયડ માટે જ ઉભો રાખતા અથવા ક્લાસની બહાર અંગુઠા પકડાવતા..આ ત્રણ વેદના જાણકાર ત્રિવેદી તો બહુ ભારે ગુસ્સાવાળા નિકળા.સીધા ત્રણ વર્ષ માટે બહાર કરી દીધા. આવો અન્યાય કેમ ચલાવી લેવાય..તમે ત્રણ ત્રણ વરસ સુધી વિધાનસભાના એસી હોલમાં આવવા જ નો દયો તો અમને બહાર ગરમી ન થાય..? એક તો અમને આપેલાં ક્વાર્ટર પણ ઠેકાણાં વગરના છે. અમારે ઉનાળામાં બપોરે સૂવું હોય તો કયાં સૂવું.. આ વ્યથા કોની હશે એ કહેવાની જરૂર જ નથી કારણકે રાજ્યની સાડા પાંચ કરોડની જનતાએ તેમના સેવાભાવી કૃત્યોને જોયા છે. વિધાનસભામાં ’સુલતાન’ અને ’દંગલ’ બન્ને એક સાથે ભજવાઈ. ગુજરાત કોંગ્રેસના ધારાસભ્યોએ માઈક ઉગમ્યા એમાં બખેડો થયો છે પણ આ આખી ઘટનાને પોઝિટિવલી જોવામાં આવે તો આ ધારાસભ્યો ભાજપ્ને પ્રેમ કરવા માંગતા હતા એવું લાગે છે કારણ કે, તેઓએ ક્યાંક વાંચી લીધું હતું કે ભય વગર પ્રીત નથી. ધારાસભ્યોએ ગૃહમાં ધમાલ મચાવીને માત્ર પરંપરાનું પાલન કર્યું છે એમ કહી શકાય.તેમના વડવાઓ એટલે કે અગાઉના ધારાસભ્યોએ પણ આવા જ સત્કાર્યો કયર્િ હતા.